wickkiey/tamil-wikipedia-markdown huggingface dataset:
# பராக்கர் ஆறு

கிழக்கு இந்தியாவின் தாமோதர் ஆற்றின் முக்கிய துணை நதியாக **பராக்கர் நதி** உள்ளது. ஜார்க்கண்டின் ஹசாரிபாக் மாவட்டத்தில் பத்மா அருகே தோன்றிய இது பெரும்பாலும் மேற்கு முதல் கிழக்கு திசையில், மேற்கு வங்காளத்தின் வர்தமான் மாவட்டமான ஆசான்சோலில் உள்ள டிஷெர்கருக்கு அருகிலுள்ள தாமோதரில் சேருவதற்கு முன்பு, சோட்டா நாக்பூர் பீடபூமியின் வடக்குப் பகுதி முழுவதும் 225 கிலோமீட்டர் (140 மைல்) தூரம் பாய்கிறது. இது நீர்ப்பிடிப்பு பரப்பளவைக் கொண்டுள்ளது. முக்கிய துணை நதிகளான பார்சோட்டி மற்றும் உஸ்ரி முறையே தெற்கு மற்றும் வடக்கிலிருந்து பாய்கின்றன. இரண்டு முக்கிய துணை நதிகளைத் தவிர, பதினைந்து நடுத்தர அல்லது சிறிய நீரோடைகள் இதில் இணைகின்றன.  

ஜார்க்கண்டின் கிரீடீஹ் மாவட்டத்தில் அமைந்துள்ள இப்பகுதியின் மிக உயர்ந்த மலை மற்றும் சமண யாத்திரைக்கான மையமான பரஸ்நாத் மலையின் வடக்கு பகுதியில் கடல் மட்டத்திலிருந்து வரை பராக்கர் ஓரங்கள் உள்ளன.  

## வெள்ளம்
இந்த நதி அதன் மேல் பகுதிகளில் பெய்யும் மழையின் போது அதிக நீரோட்டம் பாய்ந்துகிராண்ட் ட்ரங்க் சாலையில் அடுத்தடுத்து கட்டப்பட்ட இரண்டு பாலங்களை மூழ்கடிக்கிறது. 1848 ஆம் ஆண்டில் ஹசாரிபாக் மாவட்டத்தில் பார்ஹி அருகே ஆற்றின் குறுக்கே கட்டப்பட்ட பெரிய கல் பாலம் 1913 ஆம் ஆண்டில் 24 மணி நேரத்தில் 250 மில்லிமீட்டர் (10 அங்குலம்) மழை பெய்ததால் மூழ்கியது. அதை மாற்றுவதற்காக கட்டப்பட்ட குறுகிய இரும்பு பாலம், இரண்டாம் உலகப் போரின்போது இராணுவ வீரர்களின் இயக்கத்தினால் ஏற்பட்ட சிரமத்தைத் தாங்கியது. ஆனால் 1946 இல் மற்றொரு பெரிய வெள்ளம் பாலத்தை வலுவற்றதாக்கியது. 1950 களில் கட்டப்பட்ட ஒரு புதிய பாலம் ஆற்றின் வெள்ளத்தைத் தாங்கிக்கொண்டது.  

பராக்கருக்கு குறுக்கே கிராண்ட் ட்ரங்க் சாலையில் மற்றொரு பாலம் உள்ளது. இது மேற்கு வங்காளத்தின் வர்தமான் மாவட்டத்தில், ஜார்க்கண்டில் உள்ள சிர்குண்டாவுடன், அதே பெயரைக் கொண்ட ஆசான்சோலில்<nowiki/>ஒரு பக்கத்தை பராக்கருடன் இணைக்கும். 19 ஆம் நூற்றாண்டின் மத்தியில் கட்டப்பட்ட இப்பாலம் அதிக போக்குவரத்து இருப்பதால் பழுதுபார்ப்பு தேவைப்படுகிறது. ஆசான்சோலில் உள்ள கலிபஹாரி முதல் தன்பாத் மாவட்டத்தில் உள்ள நிர்சா வரை செல்லும் புறவழியில் வடக்கே புதிய பாலம் கட்டப்பட்டுள்ளது.  

முன்னர் கீழ் தாமோதர் படுகையில் வெள்ளத்தால் பேரழிவை உருவாக்கியபருவமழை நீரின் மிகப்பெரிய அளவு தற்போது பள்ளத்தாக்கில் கொண்டு செல்லப்பட்டது. படுகையின் வருடாந்திர மழைப்பொழிவு 765 முதல் 1,607 மில்லிமீட்டர் வரை (30.1 மற்றும் 63.3 அங்குலம்) மாறுபடுகிறது. சராசரியாக 1,200 மில்லிமீட்டர் (47 அங்குலம்). இதில் 80 சதவீதம் ஜூன் முதல் செப்டம்பர் வரை மழைக்காலங்களில் ஏற்படுகிறது. நதியைப் பயன்படுத்துவதற்காக (தாமோதருடன் சேர்ந்து), தாமோதர் பள்ளத்தாக்கு கழகம் (டி.வி.சி) சுதந்திர இந்தியாவின் முதல் பல்நோக்கு நதிப் பள்ளத்தாக்கு திட்டத்தைத் திட்டமிட்டு செயல்படுத்தியது.. இந்த திட்டத்தின் முதல் அணை திலாயாவில் பராக்கர் முழுவதும் கட்டப்பட்டது.  

## அணைகள் மற்றும் மின் நிலையங்கள்

### திலாயா
டி.வி.சியின் முதல் அணை, திலையா அணை, ஜார்க்கண்டின் ஹசாரிபாக் மாவட்டம் இப்போது ஜார்க்கண்டின் கோடர்மா மாவட்டத்தில் திலாயாவில் உள்ள பராக்கருக்கு குறுக்கே இருந்தது. இது பிப்ரவரி 21, 1953 அன்று திறக்கப்பட்டது. அணை நீளம் மற்றும் நதி படுக்கை மட்டத்திலிருந்து உயரம் கொண்டது. திலாயா நீர்மின் நிலையம் பராக்கர் ஆற்றின் இடது கரையில் அமைந்துள்ளது. இதன் கட்டமைப்பு முற்றிலும் வலுவூட்டப்பட்ட பைஞ்சுதை கொண்டது. இது தலா 2 மெகாவாட் மின் உற்பத்தி செய்யும் இரண்டு அலகுகளைக் கொண்டுள்ளது. அதே திறன் கொண்ட மூன்றாவது அலகுக்கான எதிர்கால ஏற்பாடு நடைபெறவுள்ளது.
# மஞ்சுஷா அருங்காட்சியகம்


**மஞ்சுஷா அருங்காட்சியகம்** (**Manjusha Museum**) இந்தியாவின் கர்நாடக மாநிலத்தில் உள்ள புனித நகரமான தர்மஸ்தாலாவில் அமைந்துள்ளது. இங்கு பழம்பொருட்கள், ஓவியங்கள், கலைப்பொருட்கள், கோயில் ரதங்கள், விண்டேஜ் மற்றும் கிளாசிக் கார்களின் நல்ல தொகுப்புகள் போன்றவை காட்சிக்கு வைக்கப்பட்டுள்ளன. இங்கு காட்சிப்படுத்தப்பட்டுள்ள பொருள்கள் கர்நாடக மாநிலம் முழுவதும் உள்ள கோயில்களில் இருந்து சேகரிக்கப்பட்டவை ஆகும். இந்த அருங்காட்சியகம் புகழ்பெற்ற மஞ்சுநாதர் கோயிலின் தெற்கே அமைந்துள்ளது.  

## உரிமையாளர் மற்றும் காப்பாட்சியர்
தர்மஸ்தாலாவின் தர்மதிகாரியான வீரேந்திர ஹெகடே என்பவர் இந்த பாரம்பரிய அருங்காட்சியகம் தனிப்பட்ட முறையில் சொந்தமாக உள்ளது. மேலும், அவர் இங்கு 35 ஆண்டுகளுக்கும் மேலாக சேகரித்த கலைப் பொருள்களை சேகரித்து வைத்துள்ளார்.மைசூரைச் சேர்ந்த புகழ்பெற்ற கலைஞரும், நாட்டுப்புறவியலாளருமான பி.ஆர்.திப்பேஸ்வாமி இந்த அருங்காட்சியகத்தின் வளர்ச்சியில் முக்கிய பங்கினை வகித்தார். மறைந்த திப்பேசாமியின் சில ஓவியங்கள் அவருக்கு மரியாதை செலுத்தும் வகையில் அருங்காட்சியகத்தில் காட்சிக்கு வைக்கப்பட்டுள்ளன. இந்த இரண்டு நபர்களின் ஒருங்கிணைந்த முயற்சியால் இந்த அருங்காட்சியகம் நிறுவப்பட்டது.  

## சேகரிப்புகள்
இந்த அருங்காட்சியகம் மௌரியர் காலத்திலிருந்து, கி.மு. 1ஆம் நூற்றாண்டைச் சார்ந்த சுடுமண் நாணயங்கள், மஞ்சுநாதா கோயிலின் கணக்கு விவரங்களைக் கொண்ட ஒரு பண்டைய புத்தகம், வித்வான் வீணை சேஷண்ணாவின் 300 ஆண்டு கால பழைய வீணா உள்ளிட்டவற்றைப் பாதுகாத்து வருகிறது. மேலும் இது அதிக எண்ணிக்கையிலான இந்திய கற்கள், உலோக சிற்பம், ஓவியங்கள், நகைகள், வழிபாட்டு பொருட்கள் மற்றும் கடலோரப் பகுதியின் கைவினைஞர்களால் உருவாக்கப்பட்ட பயன்பாட்டுப் பொருட்கள் ஆகியவற்றின் பரந்த தொகுப்பினைக் கொண்டுள்ளது. மேலும் இங்கு பல்வேறு அளவைக் கொண்ட கேமராக்கள் உள்ளன. இந்த அருங்காட்சியகத்தில் 6000 பனை ஓலை கையெழுத்துப் பிரதிகளைக் கொண்ட தனித்துவத் தொகுப்பும் காணப்படுகிறது.  

மஞ்சுனாதேஸ்வரர் கோயிலுக்கு தெற்கில் அமைந்துள்ள இந்த அருங்காட்சியகத்தில் கர்நாடகாவின் பல்வேறு கோயில்களிலிருந்து பெறப்பட்ட தேர்கள் மஞ்சுனாதேஸ்வரர் கோயிலுக்கு வெளியே நிறுத்தப்பட்டுள்ளன.  

மேற்கண்ட கலைப்பொருள்களைத் தவிர பேனாக்கள், கண்ணாடிகள், பொம்மைகள் போன்ற பொதுவான பொருட்களைக் கொண்ட அழகிய தொகுப்புகள் பால் ஆச்சரியப்படுவார். இந்த பொருட்களில் சில நூற்றுக்கணக்கான ஆண்டுகள் பழமையானவையாக உள்ளன. ஹெகடேவின் புகைப்படம் எடுத்தல் ஆர்வம் அங்குள்ள சிறியது முதல் பெரியது வரையிலான தொகுப்பில் வெளிப்படுவதை உணரமுடியும். ஒரு தீவிர புகைப்படக்காரரான அவருடைய சேகரிப்பைக் காட்சியிடுவதன் மூலம் பல தசாப்தங்களாக புகைப்படத்தின் வளர்ச்சியைக் கண்டறிய முடியும். மஞ்சுஷாவில் உள்ள பரந்த தொகுப்பு பார்ப்பதற்கு காட்சிக்கு விருந்தாக அமைந்துள்ளது. இந்த தொகுப்பு கல்விக்கு சிறந்த ஆதாரமாக உள்ளது. உள்நாட்டுக் கப்பல்கள், சடங்கு பொருள்கள், பொம்மைகள் மற்றும் விளையாட்டுகள் மற்றும் கையெழுத்துப் பிரதிகள் போன்ற பொருட்களை நன்கு அறிந்த சில பார்வையாளர்கள் தங்கள் வசமுள்ள பழங்கால பொருட்களை மஞ்சுஷாவுக்கு நன்கொடையாக வழங்கவோ அல்லது அவற்றைக் கவனமாக பாதுகாத்து வைக்கவோ அறிவுறுத்தப்படுகின்றார்கள். ஹெகடே அத்தகைய பாரம்பரியப் பொருட்களின் மீதான ஆர்வத்தையும் அன்பையும் பார்வையாளர்களிடம் உண்டாக்கியுள்ளார்.  

## பார்வை நேரம்
மஞ்சுஷா அருங்காட்சியகம் தினமும் காலை 10.00 மணி முதல் 1.00 மணி வரையிலும், மாலை 4.30 மணி முதல் 9.00 மணி வரையிலும் பயணிகளுக்காக திறந்து விடப்பட்டிருக்கும்.
# அரக்கல் அருங்காட்சியகம்


**அரக்கல் அருங்காட்சியகம் (Arakkal Museum)** என்பது இந்தியாவின் கேரள மாநிலத்தில் இருந்த ஒரே முஸ்லிம் அரச குடும்பமான அரக்கல் அலி மன்னர் குடும்பத்தின் அரண்மனையில் அமைந்துள்ள ஒரு அருங்காட்சியகமாகும் . இந்த அருங்காட்சியகமானது *அரக்கல்கெட்டு* (அரக்கல் ராயல் பேலஸ்) என்று அழைக்கப்படும் அரண்மனையில் செயல்பட்டு வருகிறது. அரண்மனையின் தர்பார் ஹால் பகுதி கேரள அரசால் அருங்காட்சியகமாக மாற்றப்பட்டுள்ளது. இந்த அருங்காட்சியகம் ரூ.9,000,000 செலவில் புதுப்பித்தல் மேற்கொள்ளப்பட்ட பின்னர், 2005 சூலையில் நாளன்று பொதுமக்களின் பார்வைக்காகத் திறந்து வைக்கப்பட்டது.  

அரசாங்கத்தால் புதுப்பிக்கப்பட்டாலும், *அரக்கல்கெட்டு* இன்னும் *அரக்கல் ராயல் டிரஸ்டுக்கு* சொந்தமாக அமைந்துள்ளது. மேலும் இது இன்னும் நாட்டின் தொல்பொருள் துறையான இந்திய தொல்பொருள் ஆய்வகத்தின் நிர்வாகக் கட்டுப்பாட்டின் கீழ் வரவில்லை. மலபார் வரலாற்றில் முக்கியப் பங்கு வகித்த அரக்கால் குடும்பத்தின் பாரம்பரியத்தை பாதுகாப்பதில் அரசாங்கம் மிகுந்த அக்கறை காட்டியது. அருங்காட்சியகத்திற்கு பார்வையிட வருகின்ற பார்வையாளர்களிடமிருந்து *அரக்கல் ராயல் அறக்கட்டளையால்* பெயரளவு நுழைவு கட்டணம் வசூலிக்கப்படுகிறது.  

## அமைவிடம்
அரக்கல் அருங்காட்சியகம் கேரளத்தில் கண்ணூர் நகரத்திற்கு அடுத்ததாக உள்ள அயிக்கரா என்னும் இடத்தில் அமைந்துள்ளது. இது கண்ணூர் நகரிலிருந்து 2 முதல் 3 கிலோமீட்டர் தொலைவில் அமைந்துள்ளது.  

## சிறப்பு

பெயரில் குறிப்பிடப்பட்டுள்ளவாறே அரக்கல் அருங்காட்சியகம் அரக்கல் அரச குடும்பத்தைப் பற்றிய அனைத்தையும் கொண்டுள்ளதாக அமைந்துள்ளது. அரக்கல் குடும்பம் கேரள மாநிலத்தின் ஒரே ஒரு முஸ்லீம் அரச குடும்பமாகும். இந்த அரக்கால் குடும்பத்தின் தலைமைப் பொறுப்பில் உள்ளவர் ஒரு பெண்மணி ஆவார். ஓர் அரசியாகக் கருதப்படும் இவர் அரக்கால் பீவி என்று அனைவராலும் அழைக்கப்படுகிறார். அரசன் அலி ராஜா என்று அழைக்கப்படுகிறார். அரக்கால் குடும்பத்தோடு தொடர்புடைய பல கதைகள் காலங்காலமாகக் கூறப்பட்டு வருகின்றன. இவ்வாறாகக் கூறப்படுகின்ற கதைகளில் ஒன்று முக்கியமானதாகக் கருதப்படுகிறது. இக்கதை உள்ளூர் மக்களை அதிகமாக கவர்ந்துள்ளது. அலி, சிராக்கல் மன்னன் மகளைக் காப்பாற்றியதாகவும், அதற்கு ஈடு செய்யும் விதமாக அந்த ஏழைப் பணியாளருக்கு மணம் செய்து வைத்ததாகவும் கூறப்படுகிறது. அந்த திருமணத்தை சிறப்பான முறையில் உள்ளூர் பாரம்பரிய முறைப்படி அவர் நடத்தி வைத்ததாகக் கூறப்படுகிறது. அரண்மனையின் தர்பார் மண்டபத்தில்தான் அருங்காட்சியகம் இயங்கி வருகிறது. மன்னர்களுக்குரிய பல கலைப்பொருள்கள் அங்கு காட்சியில் உள்ளன. அவற்றுள் அரக்கல் குடும்ப முத்திரை, அரக்கல் குடும்ப தளவாடங்கள், போரின்போது பயன்படுத்தப்பட்ட ஆயுதங்கள், சமையல் அறையில் பயன்படுத்தப்பட்ட சமைப்பதற்குத் தேவையான சமையல் பொருள்கள் உள்ளிட்டவை காணப்படுகின்றன. அரக்கால் அரண்மனையால் பயன்படுத்தப்பட்டு வந்த தொலைபேசி மற்றும் தொலைநோக்கி ஆகிய பொருள்களும் அங்கு காட்சிக்கு வைக்கப்பட்டுள்ளன. அருங்காட்சியகத்தின் வெளியே இருந்து பார்க்கும்போது அவ்வளவு அழகாக அது காணப்படவில்லை. ஆனால் அந்த அருங்காட்சியகத்திற்கு உள்ளே நுழைந்ததும் கடந்து சென்ற காலத்தை அங்குள்ள காட்சிப்பொருள்களில் காண முடியும். அருங்காட்சியக முகவரி அயிக்கரா, தவக்கரா, கண்ணூர், கேரளம் 670013 என்பதாகும்.  

## துறைகள்

1. செயல்பாடுகள்
1. ஆய்வு மற்றும் மேம்பாடு
1. தகவல்தொடர்புகள் மற்றும் பொது தகவல்கள்
1. நெறிமுறை மற்றும் தொடர்பு சேவை
1. பதிவு மற்றும் அனுமதிகள்

## படக்காட்சியகம்
# பாண்டிச்சேரி அருங்காட்சியகம்

**பாண்டிச்சேரி அருங்காட்சியகம்** (**Pondicherry Museum**) என்பது இந்தியாவின் பாண்டிச்சேரியில் அமைந்துள்ள ஒரு கலை மற்றும் வரலாற்று அருங்காட்சியகம் ஆகும். சோழர் சாம்ராஜ்ய காலம் முதலான காலங்களைச் சேர்ந்த வெண்கலச் சிற்பங்களின் தொகுப்பிற்காக இந்த அருங்காட்சியகம் மிகவும் புகழ் பெற்றது.  

## காட்சிப்பொருள்கள்
இந்த அருங்காட்சியகத்தின் சேகரிப்பில் அதிக எண்ணிக்கையிலான சோழ வெண்கலங்களின் மிகப்பெரிய தொகுப்புகள் காணப்படுகின்றன. அவற்றுள் 81 சோழ வெண்கல சிற்பங்கள் குறிப்பிடத்தக்கவையாக அமைந்துள்ளன. யவனர்களின் (கிரேக்க) வணிகத் துறைமாக இருந்த அரிக்கமேடு என்னும் இடத்தில் மேற்கொள்ளப்பட்ட தொல்பொருள் ஆய்வின்போது கண்டுபிடிக்கப்பட்ட கலைப் பொருள்கள் இங்கு காட்சிக்கு வைக்கப்பட்டுள்ளன. அரிக்கமேடு தற்போதைய நவீன பாண்டிச்சேரி நகருக்கு வடக்கில் அமைந்திருந்த பகுதியாகும். கி.மு.முதல் நூற்றாண்டுக்கும், கி.பி.முதல் மற்றும் இரண்டாம் நூற்றாண்டுகளுக்கும் இடையே இருந்த பெருமையுடைய நகராகும். பாண்டிச்சேரி நகரிலிருந்து 7 கி.மீ. தொலைவில் அமைந்துள்ள பண்டைய துறைமுகமான அரிக்கமேட்டின் கலைப்பொருள்களைக் கொண்டு அமைந்துள்ள இந்த அருங்காட்சியகத்தில் அரிக்கமேட்டுத் தொல்பொருள்களும், பல்லவர்கள் மற்றும் சோழர் காலங்களைச் சேர்ந்த கற்சிற்பங்களும் உலோகச் சிற்பங்களும் காட்சிக்கு வைக்கப்பட்டுள்ளன. நடைவெளிப் பகுதியிலும், முற்றப் பகுதியிலும் பல வகையான கல் சிற்பங்கள் மற்றும் பதனம் செய்யப்பட்ட மரத்தின் தண்டுகளும் உள்ளன. தரை தளத்தின் மையப்பகுதியில் மூன்று வகையான போக்குவரத்து தொடர்பான பொருள்கள் உள்ளன. அவை ஒரு கோச், ஒரு பல்லக்கு மற்றும் தற்போதைய ரிக்ஷா போல் அமைந்த அக்கால அமைப்பு ஆகியவையாகும். அதனை இயக்க ஒருவரும் தள்ள ஒருவரும் தேவைப்படுவர். உலோகச் சிற்பங்களைக் கொண்டுள்ள காட்சிக்கூடத்தில் பல்வேறு காலகட்டங்களைச் சேர்ந்த, பல அரச வம்சத்தினர் காலத்திய இறைவன் உருவங்களும், இறைவி உருவங்களும், கோயில் விளக்குகளும் காட்சிக்கு வைக்கப்பட்டுள்ளன. கிறித்தவ காலத்திற்கு முந்தைய அரிய பொருள்களையும் இங்கு காணலாம் அவற்றில் கிரேக்க மற்றும் உரோமானிய காலத்துக் குடுவைகள் அடங்கும். மேலும் சீனாவின் ஷங் வம்சத்தைச் சேர்ந்த கலைப்பொருள்களும் இங்கு காட்சியில் உள்ளன. இங்கு தனியாக நிலவியல் பிரிவு இயங்கி வருகிறது. அப்பிரிவில் ஷெல் உள்ளிட்டவை உள்ளன. மேலும் பிரெஞ்சு தளவாடஙகள், நாணயங்கள், கைவினைப் பொருள்கள் ஆகியவையும் உள்ளன. பாரதி பார்க்கில் அமைந்துள்ள இந்த அருங்காட்சியகத்தில் முதுமக்கள் தாழிகளும் காட்சியில் உள்ளன.  

## அருகிலுள்ள இடங்கள்
பாண்டிச்சேரி அருங்காட்சியகம் அருகே பல அருங்காட்சியகங்கள் அமைந்துள்ளன. அவை அனந்தரங்கம்பிள்ளை அருங்காட்சியகம், பாரதிதாசன் அருங்காட்சியகம், ஜவஹர் விளையாட்டு பொம்மைகள் அருங்காட்சியகம், புதுச்சேரி அறிவியல் மையம் மற்றும் கோளரங்கம் ஆகியவை ஆகும். பாண்டிச்சேரி நகரில் இவை தவிர கடற்கரை, ஆரோவில், சுன்னாம்பார் படகு இல்லம், பாரதி பூங்கா, மணக்குள விநாயகர் கோயில், மகாத்மா காந்தி சிலை, பிரெஞ்சுப் போர் நினைவுச்சின்னம், ஆரோவில் கடற்கரை, ராஜ் நிவாஸ், டூப்ளே சிலை, ரோமன் ரோலண்ட் நூலகம், பழைய கலங்கரை விளக்கம் ஆகியவை உள்ளிட்ட பல இடங்கள் உள்ளன.
# அடையாறு நூலகம் மற்றும் ஆய்வு மையம்

**அடையாறு நூலகம் மற்றும் ஆய்வு மையம் (Adyar Library and Research Centre)** 1886-ஆம் ஆண்டில் பிரம்மஞானியான என்றி சிடீல் ஓல்காட் என்பவரால் நிறுவப்பட்டது. இந்த நூலகம் சென்னைக்கு அருகிலுள்ள அடையாறு பகுதியில் உள்ள பிரம்மஞான சபை வளாகத்தில் அமைந்துள்ளது. இந்நூலகம்  

காலை 9 முதல் மாலை 5 மணிவரை செயல்படுகிறது. ஞாயிறு விடுமுறை. நூலகத்தில் பதிவு செய்தவர்கள் மட்டுமே நூல்களை ஆய்ந்து குறிப்பெடுக்க அனுமதிக்கப்படுகின்றனர்.  

## வரலாறு
ஹென்றி ஸ்டீல் ஓல்காட் டிசம்பர் 1886-ஆம் நாளன்று "நூலக ஓல்காட்" என்பதை நிறுவினார். ஓல்காட்டின் சிறிய தனியார் சேகரிப்புகளில். 24 மொழிகளில் அமைந்த தோராயமாக 200 நூல்கள் நூலகத்தின் மையமாக இருந்தன. ஆசியாவில் தனது பயணத்தின்போது, ஓல்காட் நூலகத்திற்காக அதிகமான நூல்களைப் பெற்றார். அவற்றில் பெரும்பாலான நூல்கள் அரிய நூல்கள் ஆகும். 1907-இல் ஓல்காட் இறந்த பிறகு, நூலகம் மற்ற தத்துவவாதிகளால் தொடர்ந்து நடத்தப்பட்டது. தற்போது இந்த நூலகத்தில் தோராயமாக 250,000 நூல்கள் மற்றும் 20,000 பனை ஓலைகள் உள்ளன. இந்த நூலகம் தற்போது உலகின் மிக முக்கியமான ஓரியண்டலிஸ்ட் நூலகங்களில் ஒன்றாகக் கருதப்படுகிறது.  

இந்த நூலகம் முதலில் பிரம்மஞான சபையின் தலைமைச் செயலகத்திற்குள் அமைந்திருந்தது. 1966-ஆம் ஆண்டில் இஃது ஒரு தனி கட்டடமான *அடையாறு நூலகக் கட்டடம்* என்ற கட்டடத்திற்கு இடம் மாற்றம் செய்யப்பட்டது. பழைய நூல்கள் மற்றும் கையெழுத்துப் பிரதிகளைக் கொண்ட பொது அருங்காட்சியகமும் இதில் உள்ளன. அடையாறு நூலகம் சென்னைப் பல்கலைக்கழகத்தின் சமஸ்கிருதம் மற்றும் இந்தியவியல் ஆகிய துறையில் முதுகலை பயின்று வருகின்ற மாணவர்களால் பயன்படுத்தப்பட்டு வருகிறது. 1990-ஆம் ஆண்டில், ஆஸ்திரேலியாவைச் சேர்ந்த கொடையாளரான எலிஸ்டன் காம்ப்பெல் (1891 - 1990) அடையாறு நூலகத்திற்கு மேலும் நிதி அளித்தார். மற்றும் ஆஸ்திரேலியாவில் உள்ள சிட்னி நகரில் காம்ப்பெல் பிரம்மஞான ஆய்வு நூலகத்தை நிறுவினார்.  

சிகாகோ பல்கலைக்கழகம் அடையாறு நூலகத்தில் உள்ள பழைய படைப்புகளை நவீன நுட்பங்களைக் கொண்டு பாதுகாக்க முயற்சியினை மேற்கொண்டு வருகிறது.  

## சிறப்பு
அடையாறு நூலகம் மற்றும் ஆய்வு மையம் அதன் உறுப்பினர்களுக்கும், பொதுமக்களுக்கும் பல சேவைகளைச் செய்து வருகிறது. உலகில் காணப்படுகின்ற ஓரியண்டல் நூலகங்களில் இந்த நூலகம் மிகவும் முக்கியமானதாகக் கருதப்படுகிறது. கிழக்கத்திய நாகரிகம், தத்துவம், சமயம் உள்ளிட்ட துறைகளில் ஆய்வினை மேற்கொண்டு வருகிறது. மேலும் பல நூல்களையும் வெளியிட்டு வருகிறது. இங்கு 2,50,000 அச்சிட்ட தொகுப்புகளும் 20,000 பனை ஓலைச் சுவடிகளும் உள்ளன. இவை இந்தியா, இலங்கை, சீனா மற்றும் பிற நாடுகளைச் சேர்ந்தவையாக உள்ளன. இவற்றுள் சில நூல்களும் சுவடிகளும் பொதுமக்களின் பார்வைக்காகக் காட்சிக்கு வைக்கப்பட்டுள்ளன. இங்குள்ள அச்சிடப்பட்ட நூல்களில் அரிய வகையிலான இந்தியவியல் துறையில் உள்ள நூல்களும் அடங்கும். சமயங்கள், தத்துவங்கள், பண்பாடுகள் ஆகியவற்றினைக் கொண்டு அமைந்த மிகவும் சிறப்பான தொகுப்புகளும் இங்குக் காணப்படுகின்றன. சீனாவின் திரிபிடகங்கள், திபெத் நாட்டின் கஞ்சுர் மற்றும் தஞ்சுர், இலத்தீனில் அரிய நூல்களின் தொகுப்புகள், பிற மொழிகளிலும் அரிய நூல் தொகுப்புகள், மிகவும் முக்கிய ஆய்வு நூல்களின் முக்கியமான தொகுப்புகள் இங்கு உள்ளன. இவை அனைத்தும் இந்நூலகத்தின் மதிப்புமிக்க சொத்தாக உள்ளன. இந்த நூலகம் தற்போது பல நாடுகளிலிருந்து தோராயமாக 225 இதழ்களைப் பெற்று வருகிறது. அரிய, இதுவரை பதிப்பிக்கப்படாத பல நூல்கள் தற்போது இங்கு அச்சு வடிவம் பெற்றுள்ளன. அதிக எண்ணிக்கையிலான பண்டிதர்களும், ஆய்வாளர்களும் இந்தப் பணியினை மேற்கொண்டு வருகின்றார்கள்.
# நிசாத் தோட்டம், காஷ்மீர்

**நிசாத் தோட்டம்** (Nishat Bagh) என்பது இந்தியாவின் ஜம்மு-காஷ்மீர் மாநிலத்தில் ஸ்ரீநகருக்கு அருகில் உள்ள தால் ஏரியின் கிழக்குப் பகுதியில் கட்டப்பட்ட மொட்டை மாடி தோட்டமாகும் . இது காஷ்மீர் பள்ளத்தாக்கின் மிகப்பெரிய முகலாய தோட்டமாகவும் இருக்கிறது. ஷாலிமார் தோட்டம், இது தால் ஏரியின் கரையில் அமைந்துள்ளது. 'நிசாத் தோட்டம்' என்பது உருது மொழியில், அதாவது "மகிழ்ச்சியின் தோட்டம்" எனப்பொருள்படும்.  

## வரலாறு

தால் ஏரியின் கரையில் அமைந்துள்ள ஜபர்வான் மலைகள் அதன் பின்னணியாக அமைந்துள்ள நிசாத் தோட்டம், பிர் பஞ்சால் மலைத்தொடரின் அடியில் ஏரியின் காட்சிகளைக் கொண்ட ஒரு அழகிய தோட்டமாகும். 1633 ஆம் ஆண்டில் நூர் ஜஹானின் அண்ணன் ஆசிப் கான் இந்த தோட்டத்தை வடிவமைத்து கட்டியுள்ளார்.  

ஷாஜகான் இந்த தோட்டத்தைப் பார்த்தபோது, 1633 இல் அது முடிந்தபின், அதன் ஆடம்பரத்தையும் அழகையும் அவர் மிகுந்த பாராட்டினார். அதை அவருக்கு பரிசாக வழங்குவார் என்ற நம்பிக்கையுடன் அவர் தனது பாராட்டுகளை தனது மாமனார் ஆசிப் கானிடம் வெளிப்படுத்தியதாக நம்பப்படுகிறது. ஆசிப் கான் அத்தகைய வாய்ப்பை வழங்காததால், ஷாஜகான் தோட்டத்திற்கு நீர் வழங்கலை மூட உத்தரவிட்டார். இத்தகைய மகிழ்ச்சியான தோட்டத்தைப் பார்ப்பதில் பேரரசர் ஷாஜகானுக்கு ஏற்பட்ட பொறாமையால், தோட்டம் ஏறக்குறைய சிறிது காலம் நேரம் மூடப்பட வேண்டியதாயிற்று.  

முகலாய இளவரசி ஜுஹ்ரா பேகம் இந்தத் தோட்டத்தில் அடக்கம் செய்யப்பட்டார். அவர் இரண்டாம் முகலாய பேரரசர் ஆலம்கீர் மகள், மற்றும் பேரரசர் ஜஹந்தர் ஷாவின் பேத்தியாவார்.  

## அமைப்பு
நிசாத் தோட்டத்தின் அமைப்பானது பாரசீக தோட்டங்களின் அடிப்படை கருத்தியல் மாதிரியை அடிப்படையாகக் கொண்டிருந்தாலும், காஷ்மீர் பள்ளத்தாக்கில் தேர்ந்தெடுக்கப்பட்ட இடத்தில் நிலப்பரப்பு மற்றும் நீர் ஆதார நிலைமைகளுக்கு ஏற்றவாறு அதை மறுவடிவமைக்க வேண்டியிருந்தது. இது ஒரு சதுர தளவமைப்பைக் காட்டிலும் செவ்வக அமைப்பைத் திட்டமிடுவதற்கு வழிவகுத்தது. கிழக்கு-மேற்கு நீளம் 548 மீட்டர் (1,798 அடி) மற்றும் அகலம் 338 மீட்டர் (1,109 அடி) கொண்ட செவ்வக அமைப்பாக கட்டப்பட்டது.
# கொமரம் பீம்


**கொமரம் பீம்** (*Komaram Bheem*) (அக்டோபர் 22 1901 - அக்டோபர் 27 1940) இவர் ஐதராபாத்தின் விடுதலைக்காக ஆசாப் ஜாகி வம்சத்திற்கு எதிராக போராடிய ஒரு பழங்குடித் தலைவராக இருந்தார். கொமரம் பீம் அபோதைய ஆளும் ஐதராபாத் நிசாமின் அரசாங்கத்திற்கு எதிராக கெரில்லா போரில் பகிரங்கமாக போராடினார். இவர் நீதிமன்றங்கள், சட்டங்கள் மற்றும் வேறு எந்த நிசாம் அதிகாரத்தையும் மீறி, காடுகளின் வாழ்வாதாரத்தை விட்டு வெளியேற மறுத்தார். இவர் நிசாம் நவாபின் வீரர்களுக்கு எதிராக ஆயுதங்களை பயன்படுத்தினார். மேலும் பாபி ஜாரியை அடைவதற்கு கடைசி மூச்சு வரை போராடினார். இவரது வாழ்க்கை வரலாற்றை முதலில் தெலுங்கானா கிளர்ச்சியின் தோழர் புச்சலப்பள்ளி சுந்தரையா என்பவர் எழுதியுள்ளார்.  

## வாழ்க்கை
பின்னர் நிசாமின் ஆட்சியில் தெலங்காணா மாநிலத்தில் உள்ள கொமரம் பீம் மாவட்டத்தின் காடுகளில் கோண்ட் பழங்குடியினரின் (கொய்தூர்) குடும்பத்தில் பீம் பிறந்தார். இவர் வெளி உலகிற்கு தன்னை வெளிப்படுத்திக் கொள்ளவில்லை. முறையான கல்வியும் இல்லை. ஆதிவாசிகளின் உரிமைகளை உறுதிப்படுத்தியதற்காக இவரது தந்தை வன அதிகாரிகளால் கொல்லப்பட்டபோது கொமரம் பீமுக்கு வெறும் 15 ஆண்டுகள் தான் ஆகியிருந்தது. இவரது தந்தை இறந்த பிறகு, பீமின் குடும்பம் சர்தாபூர் கிராமத்திற்கு குடிபெயர்ந்தது.  

மைபாத்தி அருண்குமார் என்பவர் தனது புத்தகத்தில் இவ்வாறு விவரிக்கிறார்: “ஜங்லாட் காவல்துறை, வணிகர்கள் மற்றும் சமீன்தார்களால் கோண்ட் மற்றும் கோலம் ஆதிவாசிகளை சுரண்டுவதற்கான கதைகளை பீம் கேட்டு வளர்ந்தார். உயிர் பிழைப்பதற்காக, வணிகர்கள் சுரண்டப்படுவதிலிருந்தும், அதிகாரிகளை மிரட்டி பணம் பறிப்பதிலிருந்தும் தன்னைப் பாதுகாத்துக் கொள்ள முயன்ற பீம் ஒரு இடத்திலிருந்து இன்னொரு இடத்திற்கு நகர்ந்தார். போடு விவசாயத்திற்குப் பிறகு உற்பத்தி செய்யப்படும் பயிர்கள், நிசாம் அதிகாரிகளால் எடுத்துச் செல்லப்பட்டன. ஜங்லாட்களின் நிலம் தங்களுடையது என்று வாதிட்டனர். அவர்கள் ஆதிவாசி குழந்தைகளின் விரல்களை வெட்டி, சட்டவிரோதமாக மரங்களை வெட்டுவதாக குற்றம் சாட்டினர். வரி பலவந்தமாக வசூலிக்கப்பட்டது. இல்லையெனில் தவறான வழக்குகள் பதிவு செய்யப்பட்டன. விவசாயத்திலிருந்து கையில் எதுவும் இல்லாமல் போன பிறகு, மக்கள் தங்கள் கிராமங்களை விட்டு வெளியேறத் தொடங்கினர். இத்தகைய சூழ்நிலையில், ஆதிவாசிகளின் உரிமைகளை கேட்டு போராடியதற்காக இவரது தந்தை வன அதிகாரிகளால் கொல்லப்பட்டார். பீம் தனது தந்தை கொலை செய்யப்பட்டதால் கிளர்ந்தெழுந்தார். தந்தை இறந்த பிறகு, இவரது குடும்பம் சங்கேபள்ளியில் இருந்து சர்தாபூருக்கு குடிபெயர்ந்தது.”  

இவர் " ஜல், ஜங்கிள், ஜமீன் " (நீர், காடு, நிலம்) என்ற முழக்கமிட்டார். வரையறையின்படி, காடுகளில் வாழும் மக்களுக்கு வனத்தின் அனைத்து வளங்களிலும் உரிமை இருக்க வேண்டும் என்பதாகும்.  

## ஆளுமை
கொமரம் பீம் கோண்டு ஆதிவாசி சமூகத்தினரிடையே ஒரு தெய்வமாக கருதப்படுகிறார். மேலும் கோண்டுகள் ஒவ்வொரு ஆண்டும் அஸ்வயுஜா பௌர்ணமியில் பீமின் நினைவு ஆண்டு விழாவைக் கொண்டாடுகிறாரகள். அங்கு இவரது வாழ்க்கை மற்றும் போராட்டத்தை நினைவுகூரும் விதமாக ஜோடேகாட்டில் ஒரு நிகழ்வு ஏற்பாடு செய்யப்படுகிறது.  

இராஜமௌலி இயக்கும் ஆர்.ஆர்.ஆர் என்ற படத்தில் கொமரம் பீம் வேடத்தில் ஜூனியர் என்டிஆர் நடித்துள்ளார்.
# பழசிராஜா தொல்லியல் அருங்காட்சியகம்


**பழசிராஜா தொல்லியல் அருங்காட்சியகம்** என்பது இந்தியாவில் கேரள மாநிலத்தில் கோழிக்கோட்டில் உள்ள ஒரு அருங்காட்சியகம் மற்றும் ஓவியக்கூடம் ஆகும். கி.மு. 1000 முதல் கி.பி. 200 வரையிலான காலத்தைச் சேர்ந்த வரலாற்று கலைப்பொருட்கள் இந்த அருங்காட்சியகத்தில் காட்சிக்கு வைக்கப்பட்டுள்ளன.  

## வரலாறு
அருங்காட்சியகம் அமைந்துள்ள கட்டடம் 1812 ஆம் ஆண்டில் கட்டப்பட்டது அப்போது அது கிழக்கு மலை பங்களா என்று அழைக்கப்பட்டு வந்தது. 1976 ஆம் ஆண்டில் பங்களா ஒரு தொல்பொருள் அருங்காட்சியகமாக மாற்றப்பட்டது. 1980 ஆம் ஆண்டில், இந்த கட்டிடத்திற்கு பழசிராஜா தொல்லியல் அருங்காட்சியகம் என்று மறுபெயர் சூட்டப்பட்டது.  

## சேகரிப்புகள்
இந்த அருங்காட்சியகத்தில் பெருங்கற்கால காலத்தைச் சேர்ந்த பொருள்களும், சிந்து சமவெளி நாகரிகத்தைச் சேர்ந்த பொருள்களும் காட்சிக்கு வைக்கப்பட்டுள்ளன. இங்குள்ள காட்சிப்பொருள்களில் பண்டைய மட்பாண்டங்கள், பொம்மைகள், கல் மற்றும் பிற உலோக சிற்பங்கள் ஆகியவை அடங்கும். மேலும் நாணயங்கள், கோயில்களின் மாதிரிகள், தாழிகள், மற்றும் குடைக் கற்றகள் ஆகியவை அருங்காட்சியகத்தின் சேகரிப்புகளுடன் உள்ளன. இந்த அருங்காட்சியகத்தில் பிரித்தானிய வீரர்கள் பயன்படுத்தும் போர் ஆயுதங்கள் மற்றும் பிரித்தானிய மற்றும் பிரெஞ்சு வீரர்களின் அதிகாரபூர்வ தொப்பிகளும் உள்ளன. இந்த அருங்காட்சியகத்தின் சிறப்புத் தொகுப்புகளாக பஞ்சலோக சிலைகள் மற்றும் 'போர் வீரர்கள்' என்று கூறப்படுகின்ற கல் சிலைகள் காட்சியில் உள்ளன.  

## சிறப்புகள்
பழசிராஜா தொல்லியல் அருங்காட்சியகம் வரலாற்றாளர்களுக்கும், கலை ஆர்வலர்களுக்கும் ஒரு முக்கியமான இடமாகக் கருதப்படுகிறது. கலைக்கூடத்தையும் கொண்டு அமைந்துள்ள இந்த அருங்காட்சியகத்தில் கேரளாவைச் சேர்ந்த புகழ்பெற்ற ஓவியர்களின் ஓவியங்கள் உள்ளன. அவற்றில் குறிப்பிடத்தக்கவையாக ராஜா ரவி வர்மாவின் (1848 - 1906) ஓவியங்கள் உள்ளன. ராஜாரவி வர்மாவின் ஓவியங்களும், அவருடைய மாமாவான ராஜா ராஜா வர்மாவின் ஓவியங்களும் கேரளாவிற்கு உலக அளவிலான புகழைக் கொண்டு வந்தவையாகும்.  
பிரித்தானியர்களுக்கு எதிராக அவர் நிகழ்த்திய மறைவுத் தாக்குதல்களில் உயிர்விட்டதை அடுத்து அவருக்கு **வீர** என்ற அடைமொழி வழங்கப்பட்டது.  

## நிர்வாகம்
இந்த அருங்காட்சியகம் கேரள மாநிலத்தில் தொல்லியல் துறையால் நிர்வகிக்கப்பட்டு வருகிறது. மேலும், கட்டிடத்தை புதுப்பிக்கும் நோக்கும் அதன் மேம்பாடுகளுக்காக கேரள மாநில அரசு ரூ.76 லட்சம் செலவிட்டுள்ளது.  

## பார்வையாளர் நேரம்
பழசிராஜா தொல்லியல் அருங்காட்சியகத்திற்கு திங்கட்கிழமை மற்ற அரசு விடுமுறை நாள்கள் விடுமுறை நாளாகும். பிற நாள்களில் பார்வையாளர்கள் அருங்காட்சியகத்தை காலை 9.00 மணி முதல் மாலை 4.30 மணி வரை பார்வையிடலாம். மதியம் 1.00 மணி முதல் 2.00 மணி வரை மதிய இடைவேளை ஆகும்.
# வாணி விலாச சாகரா அணை



**வாணி விலாச சாகரா** அல்லது **மரி கனிவே** என அழைக்கப்படும் இந்த அணையானது இந்தியாவின் கருநாடக மாநில சித்ரதுர்கா மாவட்டத்தின் ஹிரியூர் தாலுகாவில் அமைந்துள்ளது. ஹிரியூரிலிருந்து தென் மேற்கில் 20 கி.மீ. தொலைவிலும், ஹொசதுர்காவிலிருந்து வட மேற்கில் 32 கி.மீ. தொலைவிலும், ஹொலல்கெரேவிலிருந்து தென் கிழக்கில் 58 கி.மீ. தொலைவில், ஹுளியாருவிலிருந்து வடக்கே 50 கி.மீ. தொலைவிலும், சித்ரதுர்காவிலிருந்து தெற்கே 60 கி.மீ. தொலைவிலும், பெங்களூருவிலிருந்து வட மேற்கே 180 கி.மீ. தொலைவிலும் அமைந்துள்ளது.  

இந்த அணை இந்தியச் சுதந்திரத்திற்கு முன்னர் வேதவதி ஆற்றின் குறுக்கே மைசூர் மகாராஜாவால் கட்டப்பட்டதாகும். மாநிலத்திலேயே மிகவும் பழமையான அணை இதுவாகும்.  

## காட்சிக்கூடம்
# செங்கம் பேருந்து நிலையம்



**செங்கம் பேருந்து நிலையம் (Chengam Bus Terminus)** திருவண்ணாமலை மாவட்டம், செங்கம் நகரின் பிரதான மற்றும் முதன்மையான பேருந்து நிலையம் ஆகும். இந்தப் பேருந்து நிலையத்தை செங்கம் நகராட்சியின் மூலம் தூய்மைப்படுத்தி வருகிறது.  

- மாநிலத் தலைமையிடமான சென்னைக்கு, தடம் எண் - 122 திருவண்ணாமலை, மேல்மருவத்தூர் வழியாகவும்

- அதேபோல் போளூர், சேத்துப்பட்டு, வந்தவாசி, உத்திரமேரூர் வழியாகவும் தடம் எண் - 148 சென்னைக்கு அடிக்கடி பேருந்து வசதிகள் உள்ளன.

- திருவண்ணாமலை, ஆரணி, , கிருஷ்ணகிரி, பெங்களூரு, ஊத்தங்கரை, திண்டிவனம், சேலம், திருப்பத்தூர், போளூர், தண்டராம்பட்டு ஆகிய நகரங்களுக்கு 10 நிமிடங்களுக்கு ஒரு முறை பேருந்து வசதிகள் உள்ளது.

- ஆரணியிலிருந்து, போளூர், கலசப்பாக்கம், திருவண்ணாமலை, அரூர் வழியாக சேலம், திருப்பூர், கோயம்புத்தூர், ஈரோடு, பெங்களூரு, ஊட்டி ஆகிய நகரங்களுக்கு செல்லும் பேருந்துகள் அனைத்தும் இங்கு நின்று செல்லும்.

- செய்யாறு, சேத்துப்பட்டு, வந்தவாசி, புதுச்சேரி, காஞ்சிபுரம், கோயம்புத்தூர், ஈரோடு, திருப்பூர், ஒகேனக்கல், கடலூர், நெய்வேலி, சிதம்பரம், விழுப்புரம், செஞ்சி, வேலூர், பர்வதமலை ஆகிய நகரங்களுக்கு பேருந்து வசதிகள் உள்ளது.
# பனைக்குளம் கிராம ஊராட்சி



**<big>பனைக்குளம்</big>** ஊராட்சி, தமிழ்நாடு மாநிலம் இராமநாதபுரம் மாவட்டத்தின் கிழக்கு பகுதியில் அமைந்துள்ளது.  

இப்பகுதியில் அதிகமாக தமிழக இஸ்லாமியர்கள் வசிக்கின்றார்கள். பனைக்குளம் ஊராட்சிமன்றமானது மண்டபம் ஊராட்சி ஒன்றிய<nowiki/>த்திற்கு கீழே செயல்படுகிறது.  

இந்த ஊராட்சியில் 8 சிற்றூராட்சிகள் உள்ளன.  

## சிற்றூராட்சிகள்

1. அண்ணாநகர்
1. கிருஷ்ணாபுரம்
1. பனைக்குளம்
1. புதுகுடியிருப்பு
1. சோகையன்தோப்பு
1. தாமரைஊரணி
1. பொன்குளம்

## பனைக்குளம்

### வரலாறு
பனைக்குளத்தின் வரலாறு சுமார் பல ஆண்டுகளாக அறியப்படுகிறது. அதற்கு முன்பாக பதியப்பட்ட வரலாறுக்கு சான்றுகளில்லை. வயதானவர்களிடமிருந்து சேகரிக்கப்பட்ட வாய்வழி தகவல்களிலிருந்தும், முதல் குடியேறியவர்களின் குடும்பத்திலிருந்த ஒரு சந்ததியினரால் எழுதப்பட்ட உயில் ஆவணத்தின் உதவியிலிருந்தும், தமிழ் பேசும் ‏இஸ்லாமியர்கள் ராமநாதபுரத்தின் அருகிலுள்ள பகுதிகளிலிருந்து குடிபெயர்ந்தனர் என்பது அறியப்படுகிறது. அந்த மக்கள் அங்கிருந்து குளம் மற்றும் நிறைய பனை மரங்களைக் கொண்ட ஒரு இடத்திற்கு ‏இடம் பெயர்ந்து, அதற்கு அவர்கள் பனை (பனை மரம் என்று பொருள்) குளம் (குளம் என்று பொருள்) என்று பெயரிட்டனர். இந்த குளம் (இப்போது புகலூரணி என்று அழைக்கப்படுகிறது) மக்களுக்கும் அவர்களின் கால்நடைகளுக்கும் நீர் ஆதாரமாக இருந்தது.தொடர்ந்து அருகிலுள்ள கிராமத்தினரும் அங்கு குடியேறினர். குடியேறிய மக்கள் அனைவரும் மெதுவாக கிராமத்தின் உள் பகுதிகளை நோக்கி நகர்ந்தும், பிரார்த்தனை செய்வதற்காக ஒரு பள்ளிவாசலையும் (இப்போது ஜும்மா பள்ளிவாசல்) நிறுவினர்.  

குடியேறியவர்களில் சிலர் துணிகளை கைத்தறி நெசவு செய்து, அதிலிருந்து வியாபாரத்தை மேற்கொண்டனர். சிறிது காலத்திற்க்கு பிறகு, ஜும்மா பள்ளிவாசல் இயற்கை கற்களைப் பயன்படுத்தி கட்டப்பட்டது. இது மிகவும் அரிதான, அழகான கட்டடக்கலையாக உள்ளது. பத்தொன்பதாம் நூற்றாண்டின் போது, ​​மலாயாவின் (இப்போது மலேசியா என்று அழைக்கப்படுகிறது) வேலை வாய்ப்புகள் பனைக்குளம் மக்களை ஈர்த்தன, அவர்களில் பலர் பணம் சம்பாதிக்க மலாயா சென்றனர். அவர்கள் பெரும்பாலும் பினாங்கு நகரில் பண பரிமாற்றம் மற்றும் உணவகங்கள் போன்ற தொழில்களில் ஈடுபட்டு, அங்கே குடியேறினர்.  

<u>**கிராம ஊராட்சி வார்டு உறுப்பினர் பட்டியல்**</u>  
| வார்டு 1 | திரு |  |
| --- | --- | --- |
| வார்டு 2 | திரு |  |
| வார்டு 3 | திரு |  |
| வார்டு 4 | திரு செய்யது அஸ்வர்
தீ

ன் |  |
| வார்டு 5 | திரு |  |
| வார்டு 6 | திரு |  |
| வார்டு 7 | திருமதி ராலியத்துல் மர்லியா |  |
| வார்டு 8 | திருமதி |  |
| வார்டு 9 | தி |  |
| வார்டு 10 | திரு |  |
| வார்டு 11 | திரு |  |
| வார்டு 12 | திரு | } |

### 2019 ஆண்டின் தேர்தல் முடிவுகள்
கிராம ஊராட்சி தலைவர் : **திருமதி B பௌசியா பானு.**  

கிராம ஊராட்சி துணை தலைவர் : **திரு சா செய்யது அன்வர்தீன்**  

<u>**கிராம ஊராட்சி வார்டு உறுப்பினர் பட்டியல்**</u>  
| வார்டு 1 | திரு கு பழனிக்குமார் |  |
| --- | --- | --- |
| வார்டு 2 | திருமதி மு உமா |  |
| வார்டு 3 | திருமதி இ உம்முல் தௌசினா |  |
| வார்டு 4 | திரு சா செய்யது அன்வர்தீன் |  |
| வார்டு 5 | திரு அ நூருல்மனான் |  |
| வார்டு 6 | திரு சீ சீனி அன்வர் அலி |  |
| வார்டு 7 | திருமதி சே ராலியத்துல் மர்லியா |  |
| வார்டு 8 | திருமதி அ நஸீரா பானு |  |
| வார்டு 9 | திரு லி மஹாதீர் மரைக்கான் |  |
| வார்டு 10 | திருமதி செ சித்தி நிஷா |  |
| வார்டு 11 | திருமதி அ ஸீரத்து நிஷா |  |
| வார்டு 12 | திரு சீ முருகன் | } |

## பிரபலமான நபர்கள்
- அன்வர் ராஜா - அரசியல்வாதி
- ஹாஜி மசுதான்
# அன்புடன் குஷி



**அன்புடன் குஷி** என்பது விஜய் தொலைக்காட்சியில் ஒளிபரப்பான தொலைக்காட்சி நாடகத் தொடர் ஆகும். இந்த தொடர் 9 ஜுலை 2018 முதல் திங்கள் முதல் சனிக்கிழமை வரை பிற்பகல் 3 மணிக்கு ஒளிபரப்பாகி 13 ஆகத்து 2021 ஆம் ஆண்டு அன்று 341 அத்தியாயங்களுடன் நிறைவு பெற்றது. இந்த தொடரில் பிரஜின், ஷ்ரேயா அஞ்சன், மான்சி ஜோஷி, ரேஷ்மா வெங்கட் போன்ற பலர் நடித்துள்ளார்கள்.  

## கதை சுருக்கம்
ராஜஸ்தானி குடும்பத்தில் வேலை செய்யும் அன்பு. தனது முதலாளி மீது மிகுந்த அன்பும் மரியாதையும் கொண்டவன். இவரின் மகளான குஷி, இருவரும் சிறுவயதிலிருந்து ஒன்றாக வளந்தவர்கள். குஷிக்கு ஆடை வடிமைப்பராக அமெரிக்கா சென்று படிக்க ஆசைப்படுகிறார். ஆனால் ராஜஸ்தானி பையனை கல்யாணம் செய்து கொண்டால் இவரின் ஆசை நிறைவேறாமல் போகும் என்று நினைக்கின்றார். இவளின் ஆசை நிறைவேறுமா இல்லை விதியின் சத்தியால அன்புவை குஷி திருமணம் செய்கின்றாள் என்பது தான் கதை.  

## நடிகர்கள்
### முதன்மை கதாபாத்திரம்
- பிரஜின் - அன்பு
- மான்சி ஜோஷி (1-50) → ரேஷ்மா வெங்கட் (51-259) → ஷ்ரேயா அஞ்சன் (260-341) - குஷி அன்பு
- அரவிந்த் சிவகுமார் (1-50) → லோகேஷ் பாஸ்கர் (51-341) - சுதீஷ்

### துணைக் கதாபாத்திரங்கள்

- மீரா கிருஷ்ணன் - மாதுரி சிங் லால் (குஷியின் தாய்)
- சுரேஷ் கிருஷ்ணமூர்த்தி - ஆதித்யா லால் (குஷியின் தந்தை)
- ராஜேஷ் கோர்ன் - நரேஷ் (குஷியின் சகோதரன்)
- சாதனா (1-50) → தீபா சங்கர் (51-) - ராஜேஸ்வரி (அன்புவின் தாய்)
- சுனிதா - செல்வி (அன்புவின் சகோதரி)
- கௌதமி - ரேவதி (அன்புவின் அத்தை)
- சபரி கிரிஷ் - அறிவு (அன்புவின் சகோதரன்)
- அஜய் பிரதி - தயாளன்
- பிரீத்தி ரெட்டி
- மது - கோகுல்
- சுரேகா சுகுமார்
- கே.எல்.மணி - அன்பு
- சத்யா - தமாசு
- ஆதி
- நீது மோகன்

## நடிகர்களின் தேர்வு
இந்த தொடரில் சின்னத்தம்பி தொடரில் நடித்த பிரஜின் என்பவர் அன்பு என்ற கதாபாத்திரத்தில் நடிக்கின்றார். இவருக்கு ஜோடியாக கன்னட தொலைக்காட்ச்சி நடிகை மான்சி ஜோஷி என்பவர் குஷி என்ற கதாபாத்திரத்தில் நடிக்கின்றார். இவர் நடிக்கும் முதல் தமிழ் தொடர் இதுவாகும். இவரின் தாய் கதாபாத்திரத்தில் நாயகி தொடர் புகழ் *சுரேஷ் கிருஷ்ணமூர்த்தி* என்பவர் நடிக்கின்றார்.  

## ஒளிபரப்பு நேரம் மாற்றம்
இந்த தொடர் முதலில் சனவரி 27, 2020 முதல் பிப்ரவரி 14, 2020 ஆம் ஆண்டு வரை இரவு 10 மணிக்கு ஒளிபரப்பானது. தற்பொழுது இந்த தொடர் பிப்ரவரி 17, 2020 முதல் திங்கள் முதல் சனிக்கிழமை வரை மதியம் 3 மணிக்கு ஒளிபரப்பானது. இந்த தொடர் ஒளிபரப்பான நேரத்திற்கு தேன்மொழி பி.ஏ என்ற தொடர் ஒளிபரப்பாகின்றது.  

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  


## சர்வதேச ஒளிபரப்பு
- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# ஸ்ரீ சித்ரா கலைக்கூடம்

, *தி மில்க்மேட்* ஓவியம்(1904) ]]  
**ஸ்ரீ சித்ரா கலைக்கூடம் (Sree Chitra Art Gallery)** என்பது இந்தியாவின் திருவனந்தபுரத்தில் உள்ள ஒரு கலைக்கூடம் ஆகும். இது 1935 ஆம் ஆண்டில் நிறுவப்பட்டது. இது நேப்பியர் அருங்காட்சியகத்தின் வடக்குப் பக்கமாக அமைந்துள்ளது. இதை சித்திரைத் திருநாள் பலராம வர்மா திறந்து வைத்தார். இந்த கலைக்கூடத்தில் பாரம்பரிய மற்றும் சமகால ஓவியங்கள் காட்சிக்கு வைக்கப்பட்டுள்ளன. ராஜா ரவி வர்மா, நிக்கோலஸ் ரோரிச், ஸ்வேடோஸ்லாவ் ரோரிச், ஜாமினி ராய், இரவீந்திரநாத் தாகூர், வி.எஸ். எல்லிநாதன், சி.ராஜா ராஜா வர்மா, மற்றும் கே.சி.எஸ். பணிக்கர் ஆகியோரின் தனிப்பட்ட தொகுப்புகளைக் கொண்ட ஓவியங்கள் உள்ளன. இந்தக் கலைக்கூடத்தில் சுமார் 1,100 ஓவியங்கள் உள்ளன.  

## காட்சிப்பொருள்கள்
இந்த கலைக்கூடத்தில் முகலாய, ராஜ்புத், வங்காளம், ராஜஸ்தானி மற்றும் தஞ்சை கலைப் பாணிகளைச் சேர்ந்த கலைப் படைப்புகள் காட்சியில் உள்ளன. உலகின் பல்வேறு பகுதிகளைச் சேர்ந்த ஓவியங்களும், அஜந்தா, பாக், சிகிரியா மற்றும் சித்தன்னவாசல் ஆகிய இடங்களைச் சேர்ந்த சுவரோவியங்களின் சிறிய வடிவங்களும், காட்சியில் உள்ளன. மேலும் ஆவணக் காப்பக முக்கியத்துவத்தினைக் கொண்ட கையெழுத்துப் பிரதிகள் இங்கு உள்ளன. இந்த காட்சிக்கூடத்தில் 400 ஆண்டுகள் பழமை வாய்ந்த சிறிய அளவிலான தஞ்சை ஓவியங்கள் காட்சிக்கு வைக்கப்பட்டுள்ளன.  

## அசல் படைப்புகள்
காட்சிக்கூடத்தில் ரோரிச் படைத்த 15 அசல் படைப்புகளும் ராஜா ரவி வர்மாவின் 43 அசல் படைப்புகளும் உள்ளன. ரவி வர்மாவின் அரிய பென்சில் ஓவியங்களும் காட்சிக்கூடத்தில் வைக்கப்பட்டுள்ளன. கிளிமானூரில் உள்ள சித்ராலயாவில் காட்சிக்கு வைக்கப்பட்டிருந்த ரவி வர்மாவின் ஓவியங்கள் 1941 ஆம் ஆண்டில் நிரந்தரக் கடன் அடிப்படையில் கிளிமானூர் அரண்மனை நிர்வாகத்தினரால் கலைக்கூடத்திற்கு வழங்கப்பட்டன. இந்த அரண்மனை முதலில் 70 ரவி வர்மா ஓவியங்களை ஒப்படைத்தது.ஆனால் அவற்றில் சில ஓவியங்கள் இட வசதியின்மை காரணமாக கலைக்கூடத்தில் காட்சிக்கு வைக்கப்படவில்லை.  
கேரள அரசு 2005 ஆம் ஆண்டில் ரவி வர்மா ஓவியங்களைக் காக்கும் நோக்கில் அவற்றை மீட்டெடுக்க முயற்சிகளை மேற்கொண்டது.. ரவி வர்மாவின் தலைசிறந்த ஓவியங்களான *சகுந்தலா* மற்றும் *அன்னத்துடன் பேசும் தமயந்தி* ஆகிய ஓவியங்கள் இந்த காட்சிக்கூடத்தில் பார்வையாளர்களுக்காக காட்சிக்கு வைக்கப்பட்டுள்ளன.  

## விபத்து
2010 ஆம் ஆண்டில் ஏற்பட்ட மின் கசிவு காரணமாக உண்டான தீ விபத்தின் காரணமாக, புதுப்பிக்கும் நோக்கில் கலைக்கூடம் மூடப்பட்டது 2013 ஆம் ஆண்டில், சி.ராஜா ராஜ வர்மாவின் சில ஓவியங்கள் ஈரப்பதம் காரணமாக சேதம் அடைந்ததாக அறிவிக்கப்பட்டது.  
அவ்வாறாகச் சேதம் அடைந்தவற்றில் *செகந்திராபாத் ஏரி*, *உள்ளூர் கள்ளுக்கடை* மற்றும் *இமயமலை* ஆகிய ஓவியங்கள் அடங்கும். ஒன்பது எண்ணெய் ஓவியங்களும், ரவி வர்மாவின் ஒரு நீர் வண்ண ஓவியமும் இடம் இல்லாததால் பாதுகாப்பு அறையில் வைக்கப்பட்டுள்ளன. *ஊஞ்சலில் ஆடுகின்ற பெண்மணி,* *மைசூர்* *யானை பிடித்தல்,* *ஸ்ரீராமர் வில்லை வளைத்தல்*, *இரண்டு குதிரைகள்*, *ஊர்வலம்*, *உருவப்பட ஆய்வு* மற்றும் *பட்டாம்பூச்சி* போன்ற ஓவியங்கள் இதில் அடங்கும் . கலைக்கூடத்தில் ஒப்படைக்கப்பட்ட சில ஓவியங்கள் காணாமல் போய்விட்டதாக கிளிமானூர் அரண்மனை அதிகாரப்பூர்வமாக புகார் அளித்தது. போதிய இட வசதி இல்லாததன் காரணமாக, கலைக்கூடத்திற்கு ஒரு புதிய கட்டிடம் கட்டுவதற்கான திட்டம் முன்மொழியப்பட்டு, அதற்கான அடிக்கல் 1985 ஆம் ஆண்டில் நாட்டப்பட்டது, ஆனால் அந்தப் பணிகளில் எந்தவித முன்னேற்றமும் காணப்படவில்லை.
# கண்டோலி அணைக்கட்டு

**கண்டோலி அணை** (*Khandoli Dam*, இந்தி: खंडोली डैम) இந்தியாவில் ஜார்க்கண்ட் மாநிலத்தில் உள்ள பெங்காபாத்தை நோக்கிய கிரிடி நகரத்திலிருந்து 10 கி.மீ. வடகிழக்குத் திசையில் அமைந்துள்ள அணையாகும். கண்டோலி மலையின் அடிவாரத்தில் உள்ள ஒரு கிராமமாகும். கண்டோலி என்பது கண்டோலி மலையின் அடிவாரத்திலுள்ள ஒரு கிராமமாகும். அணையின் நீர்த்தேக்கம் கிரிடிஹ் நகரில் வசிக்கும் ஒரு லட்சத்துக்கும் மேற்பட்ட மக்களுக்கு நீர் வழங்கும் ஆதராமாக உள்ளது. இது ஜார்கண்ட் மாநிலத்தில் ஒரு முக்கியமான சுற்றுலாத் தலமாகும்.  

## விளக்கம்
கண்டோலி மலையானது சேணம் போன்ற ஒரு விசித்திரமான வடிவமாக உள்து. மேலும் இது ஒரு கருங்கல் தோற்றம் ஆகும். கண்டோலி மலையின் சிகரம் ஒரு எரிமலைக் கூம்புக்கு ஒத்ததாகத் தோன்றுகிறது மற்றும் அதனுடன் பிரமாண்டமான கற்பாறைகளைக் கொண்ட ஒரு பெரிய சேணம் உள்ளது. அண்மையில் நகர்ப்புற மேம்பாட்டுத் துறை கண்டோலி ஏரியை பல தசாப்தங்களுக்குப் பிறகு வெளியேற்ற திட்டமிட்டுள்ளது.  

## வனவிலங்கு வாழ்க்கை

ஒவ்வொரு ஆண்டும் ஆயிரக்கணக்கான புலம்பெயர்ந்த பறவைகள் வட ஆசியா, இமயமலைப் பகுதி, ஆப்பிரிக்கா மற்றும் ஆஸ்திரேலியாவிலிருந்து ஆயிரக்கணக்கான கிலோமீட்டர் பயணம் செய்து கண்டோலி ஏரிக்கு வருகின்றன. பெரிய நீர்க்காகம், சைபீரிய வாத்து, சைபீரியக் கொக்கு, சிவப்புத்தாரா, பட்டைத்தலை வாத்து, காட்டு வாத்து மற்றும் பல இனங்கள் இனப்பெருக்கம் செய்வதற்காக அணையில் இடம் பெயர்கின்றன. பறவைகளின் இடம்பெயர்வு பொதுவாக ஒவ்வொரு ஆண்டும் நவம்பர் இரண்டாவது வாரத்தில் இருந்து வெப்பமான காலநிலைக்குத் தொடங்கி மார்ச் மாதத்தில் திரும்பும். கண்டோலிக்கு நாற்பது வெவ்வேறு வகையான பறவைகள் வருகின்றன, ஆனால் அவற்றின் எண்ணிக்கை பல ஆண்டுகளாக முக்கியமாக மாசு மற்றும் வேட்டையாடுதலால் குறைந்துள்ளது. முயல், கினிப் பன்றி, மயில், ஆந்தைகள் போன்ற சில விலங்குகளும் கேளிக்கை பூங்காவில் கூண்டுகளில் வைக்கப்படுகின்றன.  

## சுற்றுலா
கண்டோலி சுற்றுலா அம்சமாக மாவட்ட சுற்றுலாத் துறையால் உருவாக்கப்பட்டுள்ளது.   இப்பகுதியில் புலம் பெயர்ந்த பறவைகள் இருப்பதால் பறவைகள் பறவை நோக்கலுக்காக குளிர்கால மாதங்களில் சுற்றுலாப் பயணிகளின் எண்ணிக்கை அதிகரிக்கிறது. 6 ஏக்கர்கள் (2.4 எக்டேர்கள்) அளவிலான ஒரு பொழுதுபோக்கு பூங்கா ஏரிக்கு அருகில் கட்டப்பட்டுள்ளது, இது பொம்மை ரயில் மற்றும் ஊசலாட்டங்களில் மகிழ்ச்சியான சவாரிகளையும் கொண்டுள்ளது. யானை மற்றும் ஒட்டக சவாரிகள் மற்றும் பிற எண்ணற்ற பொழுதுபோக்கு வசதிகள் உள்ளன. சுற்றுலாப் பயணிகளின் வசதிக்காக ஒரு சிற்றுண்டியும் உள்ளது. ஒரு கண்காணிப்பு கோபுரமும் 600 அடி உயரமுள்ள மலையும் கண்டோலி தளத்தின் பரந்த காட்சியை வழங்குகிறது.  

### சாகச விளையாட்டு

காண்டோலி வான்வழி சாகச விளையாட்டுகள், மலையேறுதல் மற்றும் நீர் தொடர்பான சாகச விளையாட்டுகளுக்கு ஒரு பிரபலமான இடமாகும். வான்வழி சாகச நடவடிக்கைகளில் சூடான காற்று பலூனிங், பாராகிளைடிங் மற்றும் நிலம் மற்றும் நீர் இரண்டிலிருந்தும் பாராசெயிலிங் ஆகியவை அடங்கும். கண்டோலி மலையானது பெரும் அளவிலான, வெவ்வேறு வடிவங்களைக் கொண்ட கருங்கல் பாறைகளைக் கொண்டுள்ளது. இது மலையேற்றம் செய்பவர்களுக்கு பல்வேறு வகையிலான சவால்களைக் கொண்டுள்ளது. மலையுச்சி முகடுகளுக்கு இடுப்பில் கயிற்றைக் கட்டிக்கொண்டு ஏறுதல், மலைகளுக்கிடையே கடத்தல் போன்ற சவாலான சாகசங்களைச் செய்கின்றனர். கண்டோலி அணைக்கட்டில் உள்ள கண்டோலி ஏரி காலால் மிதித்து இயக்கக்கூடிய படகு சவாரி, மோட்டார் படகு சவாரி, இசுகூபா மூழ்கல், சறுக்குப்படகு சவாரி, சிறுபடகு சவாரி]], காயாகிங் மற்றும் அலைச்சறுக்கு போன்ற நீர் சாகச விளையாட்டுகளுக்கப் புகழ் பெற்ற இடமாக விளங்குகிறது.
# குரஜாதா அப்பாராவ்


**குரஜாதா வெங்கட அப்பராவ்** (Gurajada Venkata Apparao) (பிறப்பு:1862 செப்டம்பர் 21 - இறப்பு:1915 நவம்பர் 30) இவர் ஒரு புகழ்பெற்ற இந்திய நாடக ஆசிரியரும், கவிஞரும் மற்றும் எழுத்தாளருமாவார். தெலுங்கு நாடகத்தில் தனது படைப்புகளுக்கு இவர் பெயர் பெற்றவர். இராவ் *கன்யாசுல்கம்* என்ற நாடகத்தை *1892* இல் எழுதினார். இது பெரும்பாலும் தெலுங்கு மொழியில் மிகப் பெரிய நாடகமாகக் கருதப்படுகிறது. இந்திய நாடகத்தின் முன்னோடிகளில் ஒருவரான இராவ் *கவிசேகர* மற்றும் *அபுதயா கவிதா* *பிதாமகடு* என்ற பட்டங்களை வைத்திருக்கிறார். 1910 ஆம் ஆண்டில், பரவலாக அறியப்பட்ட தெலுங்கு தேசபக்தி பாடலான " தேசமுனு பிரேமிஞ்சுமன்னா " பாடலை இராவ் எழுதினார்.  

1897 ஆம் ஆண்டில், கன்யாசுல்கம் வெளியிடப்பட்டு மகாராஜா ஆனந்த கஜபதிக்கு அர்ப்பணிக்கப்பட்டது. அப்பராவ் (அவரது சகோதரர் சியாமலா ராவ் உடன்) பல ஆங்கிலக் கவிதைகளை எழுதினார். "இந்தியன் லெஷர் ஹவர்" என்ற பத்திரிக்கையில் வெளியிடப்பட்ட இவரது சாரங்கதாராவுக்கு நல்ல வரவேற்பு கிடைத்தது. கல்கத்தாவை தளமாகக் கொண்ட "ரீஸ் அண்ட் ரியோட்" என்ற இதழின் ஆசிரியர் சம்பு சந்திர முகர்ஜி அதைப் படித்து மீண்டும் தனது பத்திரிகையில் வெளியிட்டார். "இந்தியன் லெஷர் ஹவர்" இன் ஆசிரியர் குண்டுகூர்த்தி வெங்கடரமணைய்யா அதே காலகட்டத்தில் அப்பாராவை பெரிதும் ஊக்குவித்தார். 1891 ஆம் ஆண்டில், விஜயநகரத்தின் மகாராஜாவுக்கு கல்வெட்டியயாளர் பதவிக்கு குரஜாதா நியமிக்கப்பட்டார்.  

## ஆரம்பகால வாழ்க்கை மற்றும் கல்வி
குரஜாதா 1862 செப்டம்பர் 21 அன்று விசாகப்பட்டினம் மாவட்டத்தின் எலமஞ்சிலிக்கு அருகிலுள்ள இராயவரம் கிராமத்தில் உள்ள தனது தாய் மாமாவின் வீட்டில் ஒரு பிராமண குடும்பத்தில் பிறந்தார். இவரது பெற்றோர் வெங்கட ராம தாசு, கௌசல்யாம்மா. குரஜாதா தனது வாழ்க்கையின் பெரும்பகுதியை விஜயநகரத்திலும் அதைச் சுற்றியும் வாழ்ந்தார். இவரும்,இவரது தந்தையும் விஜயநகர சுதேச அரசில் பணியமர்த்தப்பட்டனர். குரஜாதா ஆளும் குடும்பத்துடன் நெருங்கிய உறவை கொண்டிருந்தார். இவரது தந்தை அங்கு பணிபுரிந்தபோது சீபுருப்பள்ளியில் ஆரம்ப பள்ளிப்படிப்பைப் பெற்றார். இவரது தந்தை இறந்த பிறகு விஜயநகரத்தில் மீதமுள்ள பள்ளிப்படிப்பினை முடித்தார். அந்த நேரத்தில், இவரை அப்போதைய எம்.ஆர் கல்லூரி முதல்வர் சி.சந்திரசேகர சாஸ்திரி கவனித்து வந்தார். இவருக்கு இலவச உணவு மற்றும் உறைவிடம் வழங்கினார். இஅவர் 1882 இல் தனது மெட்ரிகுலேஷனை முடித்து 1884 இல் பட்டம் பெற்றார். பின்னர், 1884 இல் இவர் எம்.ஆர் உயர்நிலைப்பள்ளியில் ஆசிரியராக ரூ .25 சம்பளத்துடன் பணிபுரிந்தார்.  

1887 இல், விஜயநகரத்தில் நடந்த காங்கிரசு கட்சி கூட்டத்தில் குரஜாதா கலந்து கொண்டார். இவரது மகள் வோலெட்டி இலட்சுமி நரசம்மா 1887 இல் பிறந்தார். ஒரே நேரத்தில் சமூகப் பணிகளில் ஈடுபட்ட இவர் 1888 இல் விசாகப்பட்டினத்தில் உள்ள தன்னார்வ சேவைப் படையில் உறுப்பினரானார். இவர் 1889 இல் ஆனந்த கஜபதி விவாதக் கழகத்தின் துணைத் தலைவராக தேர்ந்தெடுக்கப்பட்டார். இவரது மகன் குரஜாதா வெங்கட ராமதாசு 1890 இல் பிறந்தார். 1891 ஆம் ஆண்டில் இவர் விரிவுரையாளராக (நிலை III) ரூ .125 சம்பளத்துடன் பதவி உயர்வு பெற்றார். இவர் ஆங்கில இலக்கணம், சமஸ்கிருத இலக்கியம், மொழிபெயர்ப்பு, கிரேக்கம் மற்றும் உரோமானிய வரலாறுகள் உட்பட பல பாடங்களை கற்பித்தார். இவரது தம்பி சியாமலா ராவ் 1892 இல் சென்னை சட்டக் கல்லூரியில் படிக்கும் போது இறந்தார்.  

## ஓய்வு மற்றும் இறப்பு
குரஜாதா 1913 இல் ஓய்வு பெற்றார். அப்போதைய சென்னைப் பல்கலைக்கழகம் இவருக்கு "எமரிட்டஸ் ஃபெலோ" என்ற பட்டத்தை வழங்கி கௌரவித்தது. இவர் 30 நவம்பர் 1915 இல் இறந்தார்.
# இயங்குபடம் தொடர்கள்

**இயங்குபடம் தொடர்கள்** (அனிமேஷன்) (Animated series) என்பது ஒரு தலைப்பை கொண்டு பல கதாபாத்திரங்கள் மூலம் உருவாக்கப்படும் தொடர் வடிமாகும். இந்த கதை ஒரு முக்கிய கதாபாத்திரத்தை சுற்றி பல துணைக்கு கதாபாத்திரங்களுடன் உருவாக்கபடுகின்றது. இயங்கும்படம் முதலில் குறும் தொடர் வடிவில் உருவாக்கி அதன் பிறகு தொலைக்காட்ச்சியில் தொடராக வடிவம் பெறும் வழக்கமும் உண்டு.  

இந்த இயங்குபடம் இணையம், தொலைக்காட்சி மற்றும் திரையரங்குகளில் வெளியிடப்படுகின்றது. இது குழந்தைகள் இயங்கும் படம் மற்றும் வயது வந்தோர் இயங்கும் படம் என் இரண்டு பிரிவில் பிரிக்கப்பட்டு எடுக்கப்படுகின்றது. தமிழில் இயங்கும்படம் எடுப்பது மிகக்குறைவு, பெரும்பாலும் ஜப்பான், ஐக்கிய அமெரிக்கா போன்ற நாடுகளை சேர்ந்த இயங்குபடத்தை தமிழில் மொழிமாற்றம் செய்யப்பட்டு ஒளிபரப்பாகிறது.  

லிட்டில் சோட்டா பீம் (2008), ஸ்ரீ கிருஷ்ணா (2009), பாகுபலி: லாஸ்ட் லெஜண்ட்ஸ் (2017), லிட்டில் சிங்கம் (2018) போன்றவை இந்தியாவில் பல மொழிகளில் தயாரிக்கப்பட்ட இயங்கும்படம் ஆகும்.  

## தோற்றம்
முதல் இயங்குபட தொலைக்காட்சித் தொடர் க்ரூஸேடர் ராபிட். இயங்கும்படம் சூழ்நிலை முதன் முதலில் 1960களில் தோன்றியது, தி பிளின்ட்ஸ்டோன்ஸ் (1960-1966), அதைத் தொடர்ந்து தி ஜெட்சன்ஸ் (1962-1987). 1972 முதல் 1974 வரை, ஹன்னா-பார்பெரா தயாரிப்பில் வெயிட் டில் யுவர் ஃபாதர் கெட்ஸ் ஹோம் என்ற தொடர் வயது வந்தோருக்கான பாணியில் வெளியானது. 1980கள் மற்றும் 1990கள் கேலிச்சித்திரம் குழந்தைகள் தொலைக்காட்சித் தொடர் மற்றும் வயது வந்தோரின் தொலைக்காட்சித் தொடர் என பிரிக்கப்பட்டு வெற்றியும் கண்டது.  

## தமிழில்
ஆரம்ப காலத்தில் குழந்தைகளுக்காக மட்டும் இயங்குபடங்கள் தயாரிக்கப்பட்டு குறிப்பிட்ட நேரத்தில் (காலை, மதியம் அல்லது மாலை) ஒளிபரப்பு செய்து வந்தது. 2007ஆம் ஆண்டு காலத்தில் சுட்டித் தொலைக்காட்சி வருகைக்கு பிறகு 24 மணித்தியாலம் ஒளிபரப்பு செய்யப்படுகின்றது. ஜப்பான் நாட்டு மங்கா தொடரான சிஞ்சான் என்ற தொடர் தமிழில் சிறுவர்கள் முதல் பெரியவர்கள் வரை மிகவும் பிரபலமானது என்பது குறிப்பிடத்தக்கது.  

### இயங்குபடத்திற்கான தொலைக்காட்சி அலைவரிசைகள்

- சுட்டித் தொலைக்காட்சி
- கார்ட்டூன் நெட்வொர்க்
- சித்திரம் தொலைக்காட்சி
- சோனி யே
- டிஸ்கவரி கிட்ஸ்
- நிக்கெலோடியன் இந்தியா
- நிக்கலோடியோன் சோனிக்
- மார்வெல் ஹக்
- ஹங்காமா தொலைக்காட்சி
- போகோ தொலைக்காட்சி
# சீக்கிய வரலாற்று ஆய்வு மையம்


**சீக்கிய வரலாற்று ஆய்வு மையம் (Sikh History Research Centre)** அமிர்தசரஸ் நகரில் உள்ள கால்சா கல்லூரியின் நிர்வாகக் குழுவால் 1930 ஆம் ஆண்டில் உருவாக்கப்பட்டது. இது சீக்கிய வரலாற்றை நவீன வரலாற்று கண்ணோட்டத்தில் எழுதும் நோக்கிலும், வெளியிடும் நோக்கிலும் உருவாக்கப்பட்ட மையமாகும்.  

}}
# காளிபட்டணம் இராமராவ்

**காளிபட்டணம் இராமராவ்** (Kalipatnam Ramarao **)** (பிறப்பு: 1924 நவம்பர் 9) "கதா மாஸ்டர்" என்றும் அழைக்கப்படும் இவர் ஒரு இந்திய கவிஞரும் எழுத்தாளருமாவார். இவர் தெலுங்கு சிறுகதைகளுக்கு பெயர் பெற்றுள்ளார்.  

## தொழில்
காளிபட்டணம் 1924 இல் இந்தியாவின் சிறீகாகுளம், பொண்டுருவில் பிறந்தார். விசாகப்பட்டினத்தில் உள்ள புனித அந்தோனி உயர்நிலைப் பள்ளியில் பல ஆண்டுகளாக ஆசிரியராகப் பணியாற்றிய இவர் 1979 இல் ஓய்வு பெற்றார். எழுத்தாளர் எண்டமுரி வீரேந்திரநாத்தால் ஈர்க்கப்பட்ட காளிபட்டணம் இராம ராவ், அவரை குருவாக கருதி தனது எழுத்து வாழ்க்கையைத் தொடங்கினார். இராமராவின் கதைகள் சமூகத்தில் நடுத்தர மற்றும் கீழ் வர்க்க மக்களிடையே சோதனைகள், இன்னல்கள் மற்றும் எப்போதாவது வாழ்க்கையின் வெற்றிகளை பிரதிபலிக்கின்றன. குறிப்பாக இவரது உளவியல் நுண்ணறிவு மற்றும் அன்றாட வாழ்க்கையில் சமூக, பொருளாதார மற்றும் அரசியல் தாக்கங்கள் குறித்த இவரது கூர்மையான பகுப்பாய்வு திறன்களுக்காகவும் அறியப்படுகிறார்.  

இவரது முதல் கதை, "சித்ரகுப்தா" என்பதாகும். இது ஒரு அஞ்சல் அட்டையின் பின்புறத்தில் எழுதப்பட்ட ஒரு சிறு கதையாகும். இவர் தனது எழுத்தில் திருப்தி அடையாமல் 1955 இல் எழுதுவதை நிறுத்திக் கொண்டார். 8 ஆண்டுகளுக்குப் பிறகு, இவர் 1963 இல் "தீர்ப்பு" என்ற கதையை எழுதினார். 1960களின் பிற்பகுதியில் "தீர்ப்பு" எழுதியதைத் தொடர்ந்து பல கதைகளை எழுதினார், இதில் "யக்னம்", "மகாதசீர்வகனமு", "வீருடு-மகவீருடு", "ஆதிவாரம்", "ஹிம்சா", "நோ ரூம் ", " சினேகம் ", " ஆரத்தி ", " பயம் ", " சாந்தி ", " சாவு ", " ஜீவன தாரா மற்றும் ''குத்ரா" போன்ற கதைகளை எழுதினார். "குத்ரா" எழுதிய பிறகு, மீடும் எழுதுவதை நிறுத்தினார். இவர் தனது ஆரம்ப நாட்களில் நிறைய எழுதுவாதாகவும் ஆனால் தான் எழுதியதில் மகிழ்ச்சி இல்லாததால் அவற்றை வெளியீட்டுக்கு அனுப்புவதில்லை என்றும் கூறியுள்ளார். பிற்காலத்தில், இவர் வருடத்திற்கு ஒன்று அல்லது இரண்டு கதைகளைப் எழுதினார். இவரது கதைகள் உருசிய மற்றும் ஆங்கிலம் உள்ளிட்ட பல்வேறு வெளிநாட்டு மொழிகளில் மொழிபெயர்க்கப்பட்டுள்ளன.  

விபிளவா இராச்சாய்தல சங்கத்தின் செயற்குழு உறுப்பினராகவும் காளிபட்டணம் இருந்துள்ளார். 1995 ஆம் ஆண்டில் சாகித்திய அகாதமி விருதை வென்றார்.  

## வெளிநாட்டில்
கடந்த 15 ஆண்டுகளில், காளிபட்டணம் மற்ற எழுத்தாளர்களின் சிறுகதைத் தொகுப்புகளை வெளியிடுவதில் தீவிரமாக இருந்தார். நியூயார்க்கில் நடந்த 9 வது வட அமெரிக்காவின் தெலுங்கு சங்க மாநாட்டில் உலக தெலுங்கு மாநாட்டின் விருந்தினராக இவர் 1993 இல் அமெரிக்காவில் இருந்தார் (டாக்டர் கலசபூடி சீனிவாச ராவ் மற்றும் இலக்கியக் குழுவின் எர்ரமில்லி பத்மாவதி ஆகியோர் இவரை அங்கு அழைத்து வருவதில் முக்கியப் பங்கு வகித்தனர்). இந்த ஆண்டு, காளிபட்டணத்தின் 90 வது பிறந்த நாளை இவரது ரசிகர்கள் ஆந்திராவைச் சுற்றிலும் கொண்டாடினர். அந்த நேரத்தில், இவர் மீண்டும் தான் எழுதத் தொடங்கலாம் என்று சூசகமாகக் கூறினார்.  

## கதா நிலையம்
தெலுங்கு இலக்கியத்தை அடுத்தடுத்த தலைமுறையினருக்கு அனுப்ப ஒரு ஆராய்ச்சி மையமாகவும் நூலகமாகவும் காளிப்பட்டணம் 1997 பிப்ரவரி 22 அன்று கதா நிலையத்தைத் தொடங்கினார். இந்த மையம் சிறீகாகுளத்தில் விசாகா 'ஏ' காலனியில் அமைந்துள்ளது. தற்போது, இந்த மையத்தில் 5000 க்கும் மேற்பட்ட வார இதழ்கள், மாத இதழ்கள் மற்றும் சிறப்பு சேர்த்தல்கள் மற்றும் பலவகையான தெலுங்கு இதழ்கள் உள்ளன.
# தோஷம் (நகரம்)

**தோஷம்** என்பது இந்திய மாநிலமான ஹரியானாவில் உள்ள பிவானி மாவட்டத்தில் உள்ள ஒரு நகரம் மற்றும் கிராம ஊராட்சி ஆகும். "ஆதர்ஷ் கிராமம்" என்றழைக்கப்படும் இது ஆரவல்லி மலைத்தொடரின் அடிவாரத்தில், தோஷம் மலைத்தொடரின் அடிவாரத்தில் அமைந்துள்ளது. இந்த மலையில் கோட்டைகள், சிற்பங்கள், ஓவியங்கள், கோயில்கள், புனித குளங்கள் என 800 ஆண்டுகளுக்கு முந்தைய பல வரலாற்று இடங்கள் உள்ளன.  

வடக்கு அரவல்லி மலைத்தொடரின் "மேற்கு-தெற்கு ஹரியானா" பரப்பளவில் இந்த மலை ஒரு முக்கியமான உயிரியற் பல்வகைமை இடமாகும்.  

## வரலாறு

### ஆரம்ப மற்றும் இடைக்கால வரலாறு
தோஷம் மலையின் பாறை கல்வெட்டில் உள்ள சமசுகிருத மொழி மூலம் தோஷம் மலை குறைந்தது 4 ஆம் நூற்றாண்டுக்கு முந்தைய குப்தர் ஆட்சியின் கீழ் இருந்தது என அறியப்படுகிறது. பின்னர் இது அனாங்பால் தோமரின் ஆட்சியின் போது தோமரின் கீழும், பின்னர் பரதாரியைக் கட்டிய பிருத்திவிராச் சௌகான் ஆட்சியில் ராசபுத்திர ஆட்சியாளர்கள் கீழும், தில்லி சுல்தான்கள், முகலா பேரரசு, மராட்டியப் பேரரசு, ஷெகாவத் மற்றும் பிரித்தானிய இந்தியப் பேரரசு (ஆங்கிலேயர்கள்) ஆகியோரின் கீழ் சென்றது.  

### பிரித்தானிய இந்தியப் பேரரசு ஆட்சியின் போது
1857 ஆம் ஆண்டு சிப்பாய்க் கிளர்ச்சியின் போது, ​​தோஷத்தை தளமாகக் கொண்ட பிரித்தானிய இந்தியப் பேரரசின் இந்து மதத்தைச் சேர்ந்த ஷெகாவத் ராஜபுத்திர அதிகாரிகள், ஜமல்பூர் மற்றும் மங்காலி பகுதியின் பாட்டி மற்றும் ரங்கார் முஸ்லீம் மதத்தைச் சேர்ந்த ராஜபுத்திரர்களைக் கொன்றனர். 1870ல் பிரித்தானிய இந்தியப் பேரரசு, மகாராஜா முகுந்த் சிங் அவர்களின் சேவைகளுக்காக இந்த இந்து தாகுர்களுக்கு (ஷெகாவத்) தோஷாமின் திகானானா ஷெகாவதியின் கீழ் ஒரு பர்கனா வழங்கப்பட்டது.  

## மக்கள் தொகையியல்
2001 ஆம் ஆண்டு இந்திய மக்கள் தொகைக் கணக்கெடுப்பின்படி, தோஷம் நகர் மக்கள் தொகை 11,271 ஆகும். இதில் ஆண்கள் 53% மற்றும் பெண்கள் 47%. தோஷம் மக்களின் சராசரி கல்வியறிவு விகிதம் 64%. இது தேசிய சராசரியான 59.5% ஐ விட அதிகம். ஆண் கல்வியறிவு 72%, மற்றும் பெண் கல்வியறிவு 54%. தோஷாமின், மக்கள் தொகையில் 14% 6 வயதுக்குட்பட்டவர்களாவர்.  

## நிலவியல்
தோஷம் இல் அமைந்துள்ளது. இதன் சராசரி உயரம் 207 மீட்டர் (679 அடி).  

பிரதான கிராமங்களாக மொத்தம் 108 கிராமங்கள் உள்ளன.  

### தோஷம் மலைத்தொடர்
தோஷம் மலைத்தொடர் அல்லது *தோஷம் வாலா பஹத்* என்பது தோஷம் நகரின் உடனடி தெற்கே சுமார் 200 மீட்டர் உயரமுள்ள ஆரவல்லி மலைத்தொடருடனும், அருகிலுள்ள கிராமங்கள் மற்றும் சுற்றியுள்ள பசுமைகளின் முழு பார்வையுடனும் அமைந்த இரண்டு பெரிய மற்றும் உயரமான மலைகளைக் கொண்டது. இதில் பல கோயில்கள் உள்ளன. அவற்றில் சில பாபா முங்கிபா, அனுமன் கோயில் மற்றும் பருவகால பேலியோ நீர்வீழ்ச்சி குறிப்பிடத்தக்கவை.  

### தோஷம் மலைக் கோட்டை
தோஷம் மலையின் உச்சியில் தற்போது ஒரு பாழடைந்த நிலையில் ஒரு இடைக்கால கோட்டை சுவரின் எச்சங்கள் உள்ளன. இது பிருத்திவிராச் சௌகானின் காலத்திலிருந்து வந்ததாகக் கூறப்படுகிறது. இதன் முக்கிய பகுதி 1982 ஆம் ஆண்டில் கோட்டையில் ஒரு விமானம் மோதியதில் அழிக்கப்பட்டது. அதன் எச்சங்கள் இன்னும் உள்ளன.  

#### தோஷம் பாறை ஓவியங்கள்
2013 ஆம் ஆண்டில், தோஷம் பாறை கல்வெட்டின் இடத்தில் அடிப்படை பாறை ஓவியங்கள் (கி.மு. 5 ஆம் நூற்றாண்டு என்று கூறப்படுகிறது) கண்டுபிடிக்கப்பட்டது. இந்த பாறை ஓவியத்தில் ஒரு அரச குடும்பம், ஒரு துறவி மற்றும் டைனோசர் போன்ற உயிரினம் போன்ற பல புள்ளிவிவரங்கள் இருந்தன.